Document ID: 32014R0317

A BIZOTTSÁG 317/2014/EU RENDELETE
(2014. március 27.)
a vegyi anyagok regisztrálásáról, értékeléséről, engedélyezéséről és korlátozásáról (REACH) szóló 1907/2006/EK európai parlamenti és tanácsi rendelet XVII. mellékletének (CMR anyagok) módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2006/EK európai parlamenti és tanácsi rendeletre (1) és különösen annak 68. cikke (2) bekezdésére,
mivel:
(1)
Az 1907/2006/EK rendelet XVII. melléklete - a 28-30. tételében - megtiltja az 1A. vagy 1B. kategóriába tartozó, rákkeltő, mutagén vagy a reprodukciót károsító (CMR) anyagként besorolt anyagok vagy az ezeket a meghatározott koncentrációs határérték feletti koncentrációban tartalmazó keverékek lakosság részére történő értékesítését. Az érintett anyagokat a XVII. melléklet 1-6. függeléke sorolja fel.
(2)
Az 1272/2008/EK európai parlamenti és tanácsi rendeletet (2) a műszaki és tudományos fejlődéshez való hozzáigazítása céljából, több CMR anyag osztályozásának aktualizálása és újonnan besorolt CMR anyagok harmonizált osztályozásának felvétele érdekében módosította a 618/2012/EU rendelet (3) és a 944/2013/EU rendelet (4).
(3)
A 618/2012/EU rendelet megállapítja a következő anyagok új harmonizált osztályozását: az indium-foszfidot az 1B. kategóriába tartozó rákkeltő anyagként, a trixilil-foszfátot és a 4-terc-butilbenzoésavat pedig az 1B. kategóriába tartozó, reprodukciót károsító anyagként sorolja be.
(4)
A 944/2013/EU rendelet megállapítja a következő anyagok új harmonizált osztályozását: a „szurok, kőszénkátrány, magas hőmérsékletű” az 1A. kategóriába tartozó rákkeltő anyag, a gallium-arzenid az 1B. kategóriába tartozó rákkeltő anyag, a „szurok, kőszénkátrány, magas hőmérsékletű” az 1B. kategóriába tartozó mutagén anyag; a „szurok, kőszénkátrány, magas hőmérsékletű”, az epoxikonazol (ISO), a nitrobenzol, a dihexil-ftalát, N-etil-2-pirrolidon, az ammónium-pentadekafluoroktanoát, a perfluoroktánsav és a 2-etilhexil-10-etil-4,4-dioktil-7-oxo-8-oxa-3,5-ditia-4-ón-tetradekanoát az 1B. kategóriába tartozó, reprodukciót károsító anyag.
(5)
Mivel a gazdasági szereplők az 1272/2008/EK rendelet VI. mellékletének 3. részében megállapított harmonizált osztályozásokat hamarabb is alkalmazhatják, azt is lehetővé kell tenni, hogy önkéntes alapon ennek a rendeletnek a rendelkezéseit is hamarabb alkalmazzák.
(6)
Az 1907/2006/EK rendelet XVII. mellékletének 1-6. függelékét ennek megfelelően módosítani kell.
(7)
Az ebben a rendeletben előírt intézkedések összhangban vannak az 1907/2006/EK rendelet 133. cikkével létrehozott bizottság véleményével,
ELFOGADTA EZT A RENDELETET:
1. cikk
A 1907/2006/EK rendelet XVII. melléklete e rendelet I., II. és III. mellékletének megfelelően módosul.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
E rendelet I. mellékletét 2014. április 1-jétől kell alkalmazni.
E rendelet II. mellékletét 2015. január 1-jétől kell alkalmazni.
E rendelet III. mellékletét 2016. április 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2014. március 27-én.

Labels: 3
0
1
20